Teraz tu stojí asi 500 ľudí so zvláštnym výrazom na tvári.
Je to výraz... Neviem, ťažko ho opísať.
Pôsobia omámene.
Nemôžu uveriť, že John Lennon je mŕtvy.
Bol to smútočný dav. Neprišli sa socializovať.
Prišli žialiť.
Manželka Johna Lennona Yoko Ono požiadala, aby smrť speváka...
MILUJEM ŤA, JOHN
Ráno po Johnovej smrti
som prešiel bránou
a okolo príjazdovej cesty bolo natiahnutá žltá policajná páska.
Na zemi bolo rozbité sklo.
A Johnova krv na chodníku.
RODINNÝ PRIATEĽ
Musel som ju prekročiť, aby som sa dostal do budovy.
Yoko bola takmer neprítomná.
Dlhšiu chvíľu hľadela na televíziu, hoci zvuk bol vypnutý.
Vysielali len jednu vec stále dookola.
Zdola sme počuli spev, hoci sme boli na najvyššom poschodí.
Počuli sme ho veľmi jasne.
Potom sa na mňa pozrela a spýtala sa: „Prečo to ten muž spravil?“
KTO CHYTÁ V ŽITE
JOHN LENNON: VRAŽDA BEZ PROCESU
DRUHÁ EPIZÓDA
VYŠETROVANIE
Áno. Som veliteľ detektívov polície New York City, James T. Sullivan.
Zavolali sme vás sem,
aby sme vás informovali o tom, čo zatiaľ vieme
a čo sme doteraz zistili
o vražde Johna Lennona.
Zatkli sme Marka Davida Chapmana
zo South Kukui... K-U-K-U-I Street 55
na Havaji za vraždu Johna Lennona.
Boli psychiatricky liečený?
To zatiaľ nevieme.
Ako sa správal? Racionálne?
- Správal sa veľmi pokojne. - Poviete nám, kde...
- Racionálne? - ...strelil pán Lennona?
Bol... Bol postrelený trikrát... Nuž, nie.
To nemôžem povedať.
To určí súdny lekár.
Mal sedem rán.
Môžu to byť vstupné aj výstupné rany.
Koľkokrát vystrelil?
Zásobník bol prázdny. Päťkrát.
Udal dôvod? Motív?
Nie.
- Ďakujeme. - Ďakujem.
ROZPRÁVAČ KIEFER SUTHERLAND
Svetové médiá sa vo veľkom zišli na 20. okrsku newyorskej polície.
Zúfalo chceli zistiť viac o mužovi,
ktorý práve zavraždil Johna Lennona.
Kde boli? Konali spolu?
Ďakujem vám.
Umožnili im zostať tam
a vyspovedať policajtov zainteresovaných v prípade.
Môžem... Musím vypísať papiere.
Na oddelení
boli okolo mňa novinári, lebo všetci chceli niečo zistiť.
Koľkokrát ho strelil?
Bol v bezvedomí?
Pokiaľ viem, nebol pri vedomí.
Stonal? Povedal niečo?
- Nie. - A čo Yoko?
Bola hysterická. Áno.
Boli to ľudia z Anglicka, z Nemecka...
POLÍCIA NEW YORK
...chceli so mnou hovoriť, a...
Bol to veľmi dôležitý prípad, ktorý sledoval celý svet,
a všetci chceli o ňom vedieť.
Čo vieme o podozrivom?
- Čo vám povedali? - Nič neviem.
Kde bol, keď ste tam prišli?
- Vo väzbe. - Kto ho zadržal?
Zadržal ho strážnik Spiro.
Máte opis podozrivého?
Všeobecný opis?
Keď ma poverili, aby som strážil Chapmana v kancelárii detektívov,
bolo to zarážajúce.
Sedieť s mužom, ktorý práve zabil Johna Lennona.
A spočiatku bol veľmi pokojný,
ale potom znervóznel a začal sa triasť.
Vošiel detektív a povedal: „Oboznámili sme vašu manželku na Havaji...“
Vtedy sa veľmi rozrušil a znervóznel.
A povedal: „Musím ísť na toaletu.“
Ja na to: „Dobre, odvediem vás na toaletu.“
Tak som ho tam vzal.
A tam som sa ho spýtal: „Uvedomuješ si, čo si spravil?“
Odvetil: „Áno, zabil som sa. Som John Lennon.“
A hľadel som naňho. Mal som chuť
vyhodiť ho von oknom, viete, ale...
Spísali základnú Chapmanovu výpoveď.
Potom mu umožnili hovoriť s manželkou.
20. OKRSOK POLÍCIA NEW YORK
- Gloria? - Áno.
Tu je strážnik Spiro.
- Áno. - Je tu váš manžel.
- Áno. - Chcel,
aby som vám zavolal a povedal, že je v poriadku.
- Uhm. - Dám vám ho.
Ich telefonát nahrávali pre prípad, že by Chapman
odhalil podstatné informácie.
- Ahoj. - Ahoj.
Je s tebou polícia?
Nie. Ako prvý mi zavolal novinár.
Nehovor s nikým iným.
Viem, ale nechceš, aby som prišla?
- Kam? - Do New Yorku.
Nie. Nie. Zostaň, kde si.
Už si si uvedomil, čo si to spravil?
Dobre. Aj tak ťa ľúbim. Vždy ťa budem ľúbiť.
Aj ja ťa ľúbim. Ľúbim ťa.
Dobre. Ahoj.
Problém nebol, či máme správneho človeka.
Mali sme vraha.
DETEKTÍV POLÍCIA NY
To sme vedeli naisto, ale chceli sme vylúčiť
každú možnosť, že mal pomoc alebo niečo podobné.
Chcel som získať všetkých možných svedkov a každého,
kto niečo videl, než sa vyparia.
Taxikár Richard Peterson predstúpil ako kľúčový svedok.
Keď som prišiel na policajnú stanicu, bol tam blázinec.
TAXIKÁR
Blázinec.
Novinári sa tam začali zhromažďovať.
Bola to veľká vec.
Vypočuli ma a povedal som im presne, čo som videl.
Chceli však, aby som to zopakoval tisíckrát,
lebo to bolo veľmi zvláštne.
Keď ho Chapman zastrelil, ďalej tam stál so zbraňou.
Potom pustil zbraň, vyzliekol si kabát,
vybral knihu a zdvihol ju.
Kto chytá v žite.
Toto bizarné správanie potvrdil
aj jeden z prvých policajtov na mieste činu.
Jednou z nezvyčajných vecí pri zatýkaní Chapmana bolo...
NEWYORSKÁ POLÍCIA
...že sa nesnažil utiecť, ale čítal knihu.
Myslím, že mal asi minútu alebo dve na to,
aby ušiel do parku a zmizol,
nasadol na lietadlo a vrátil sa na Havaj.
A kto by to vedel?
Po výsluchu polícia obvinila Chapmana z vraždy.
Keď ho brali zo stanice
na súd, rozhodlo sa, že...
NEWYORSKÁ POLÍCIA
Niekto by ho mohol chcieť zastreliť.
Tak sme využili návnadu.
Museli sme na to nájsť dobrovoľníka.
Niekoho, komu veľmi nezáležalo na živote.
Nevedel som, kto to bol. A tak sa to stalo.
Na fotke, kde ho Steve vyvádza von, nie je on.
Vyšiel iným východom a policajné auto ho odviezlo na súd.
Zatiaľ čo ho previezli na súd,
novinári z celého sveta začali zisťovať, kto je Mark Chapman.
Kým sa fanúšikovia Beatles zhromažďujú pri modlitbách,
všetkým sa natíska rovnaká otázka:
Prečo by niekto chcel zabiť Johna Lennona?
Dotyčného identifikovali ako 25-ročného Marka Davida Chapmana.
Chapman, nezamestnaný ochrankár z Honolulu.
Mark David Chapman, fotograf na voľnej nohe z Honululu na Havaji.
Chapman pracoval ako správca
a tlačiar v nemocnici Castle Memorial...
...obraz. Vždy, keď vyjdú na svetlo nové fakty,
obraz Marka Davida Chapmana sa zmení.
Celý svet vie, kto bol John Lennon.
A teraz sa snažíme zistiť...
Snažíme sa porozumieť jeho údajnému vrahovi
a ak to malo nejaký zmysel, zistiť aký.
Polícia zistila, že noc pred vraždou
prespal Chapman v hoteli Sheraton.
Požiadali sudcu o príkaz na prehliadku jeho izby.
Detektívi dorazili na miesto.
Po zatknutí dotyčného
sme išli do hotelovej izby a dostali sme povolenie vstúpiť.
Na bielizníku sme našli fotografie a isté...
a Chapmanove osobné veci.
Zjavne pre nás, aby sme ich našli.
„Obvinený položil na stôl nasledovné predmety:
svoj pas, osemstopovú pásku s hudbou Todda Rundgrena,
Bibliu otvorenú na evanjeliu podľa Jána.
Do stredu uložených osobných predmetov
umiestnil malý plagát z Čarodejníka z krajiny Oz.“
„List od bývalého vedúceho kresťanskej organizácie vo Fort Chaffee,
kde ako dobrovoľník pracoval s vietnamskými utečencami.“
Vždy... Vždy zjavne pracoval s deťmi
alebo s ľuďmi v núdzi.
Predmety, ktoré Chapman zanechal,
boli pre niektorých dôkazom plánovanej vraždy.
Nielenže vraždu plánoval,
ale očakával aj policajné vyšetrovanie.
Pre tím Chapmanových obhajcov to ale bol jasný dôkaz jeho nepríčetnosti.
TRESTNÝ SÚD
Právnik Marka Chapmana
Herbert Adlerberg presvedčil súd,
aby Chapmanovi nariadil psychiatrické vyšetrenie.
Vyzerá zmätene.
PRÁVNIK
Podľa môjho názoru nie je v tejto chvíli schopný
úplne spolupracovať so svojím právnikom. A...
V akom zmysle?
Odpoveďami nereaguje na otázky, ktoré som mu položil,
hlavne na otázky ohľadom samotného incidentu.
A myslím, že by bolo vhodné
psychiatricky ho vyšetriť, než sa podniknú ďalšie procesné úkony.
NEMOCNICA BELLEVUE
Chapmana prijali na väzenské oddelenie Bellevue na zhodnotenie stavu.
Zástupca komisára Ed Hershey čakal na jeho príchod.
Bol som v Bellevue, keď ho priviezli.
Išiel som výťahom na poschodie,
na ktorom bolo väzenské oddelenie,
s ním a s policajtom, ktorý ho sprevádzal.
NÁPRAVNOVÝCHOVNÝ ÚSTAV
A boli sme kúsok od seba.
Spýtal som sa ho: „Si v poriadku?“ Prikývol.
Spomínam si, ako obyčajne vyzeral.
Ničím sa výrazne nelíšil.
Snažil som na niečo prísť,
lebo som musel novinárom povedať, čo som videl.
Vyzeral takmer pokojne.
Bože, neprejavoval vôbec žiadne emócie.
Toto je väzenské oddelenie nemocnie Bellevue, kde Marka Chapmana,
údajného vraha bývalého člena Beatles Lennona,
držia v cele na druhom poschodí za prísnych bezpečnostných opatrení
nápravnovýchovného ústavu.
Chapman je teraz v rukách psychiatrov
a Dr. Naomi Goldsteinová hodnotí jeho príčetnosť a procesnú spôsobilosť.
O svojich zisteniach doteraz verejne nehovorila.
Poslali ho sem a vošiel dnu.
PSYCHIATRIČKA
Povedala som: „Zdravím, som doktorka Goldsteinová. Sadnete si?“
Chcela som vedieť, čo sa stalo a ako k tomu dospel.
Rozprávali sme sa pomerne dlho.
Ukázal veľmi veľa rôznych tvárí.
Vedel byť nepríjemný. Vedel byť milý. Bol zložitý.
Snažil sa vyhnúť priamym odpovediam,
preto to bolo náročné.
„Rečový prejav zrozumiteľný, náležitý a logický.
Prejavy výraznej úzkosti, hyperventilácie a vyčerpania,
ale spolupracuje a náležite reaguje.“
To znamená, že so mnou hovoril.
Keď som bol v starej spálni s Yoko,
počuli sme, ako Johnove piesne spievali tisíce ľudí.
ZBOHOM, JOHN
Ringo ako prvý zavolal a osobne prišiel.
John Ringa zbožňoval. Neustále o ňom hovoril samé chvály.
Išiel som do Dakoty.
Povedal som Yoko: „Viem, ako sa cítiš.“
A úplne bez obalu mi povedala:
„Nie, nevieš.“
Lebo bez ohľadu na to, akí sme si boli blízki,
nebol som si s ním ani spolovice taký blízky ako ona.
POLÍCIA NEPREKRAČOVAŤ
A keď sme tam boli, ľudia vykrikovali
na Yoko: „Poď k oknu.“ Alebo na Seana.
Keď... Bolo by lepšie,
keby ich nechali na pokoji, lebo späť ho aj tak nevrátia.
A nepomáhalo jej to, že vonku vystávali davy
a hrali jeho hudbu.
Keď sme vyšli von,
nepotreboval som počuť, ako veľmi Beatles milovali
ani nič podobné, keď sme práve prišli o Johna.
Lebo som tam nebol za členom Beatles.
Bol som za priateľkou, ktorá so skupinou nesúvisí.
Yoko 9. decembra 1980 napísala:
„John nebude mať pohreb.
Neskôr určíme čas tichého zhromaždenia, kde sa pomodlíme za jeho dušu.“
John bol spopolnený
a jeho ostatky sú uložené na dodnes nezverejnenom mieste.
Nečakaná vražda Lennona bez zjavného motívu
vzbudila v jeho najbližších túžbu po odpovediach.
Toto som doteraz nepovedal.
Yoko ma okrem iného požiadala,
aby som preskúmal rôzne teórie,
konšpiračné teórie po Johnovej vražde.
Niektorí verili, že za vraždou môžu byť neznáme sily.
USA UTAJILO ZÁZNAMY O GENOCÍDE
V 70. rokoch Lennon otvorene hovoril o americkom politickom živote
a obracal obrovské množstvo zástancov proti prezidentovi Nixonovi
a vojne vo Vietname.
Sme tu, aby sme priviedli chlapcov domov, ale nezabúdajme ani na zbrane.
Prineste zbrane domov, a potom sa ozaj niekam dostaneme.
Oni dvaja boli presvedčení, že bytový dom Dakota,
ich byt bol odpočúvaný.
Niet pochýb o tom,
že spravodajské služby tejto krajiny,
či už CIA, FBI, Národná bezpečnosť
a rôzne iné, robili presne to.
Viem, ako znie normálny telefón,
a zakaždým, keď zdvihnem,
počujem veľa ruchu.
Otvoril som dvere a na druhej strane ulice stáli muži.
Nastúpil som do auta a sledovali ma.
Uvedomil som si, že je to vážne.
Išli po mne každým možným spôsobom.
Obavy Johna a Yoko boli oprávnené.
Spisy FBI vážiace 12 kilogramov,
ktoré získal autor Jon Wiener, jasne odhaľujú,
že Nixonova administratíva Lennona považovala za politickú hrozbu.
Celé stovky strán
napísal Richard Nixon riaditeľovi FBI.
V nich bolo stanovené, že Johna a Yoko
budú sledovať a monitorovať
a podnikli sa kroky na najvyšších vládnych pozíciách...
VŠETCI EXTRÉMISTI SÚ NEBEZPEČNÍ
...aby sa niečo spravilo s problémom s Lennonom.
Nikto nedal mieru ozajstnú šancu.
Skúšali to Gándhí a Martin Luther King, ale zastrelili ich.
Ak bola za Lennonovou smrťou tretia strana,
ako do toho zapadal Mark Chapman?
MKUltra je kód pre tajný projekt CIA,
v ktorom sa ničnetušiaci ľudia využívajú na pokusy s ovládaním mysle.
Dr. Milton Kline, svetový odborník na hypnózu,
bol dôležitou súčasťou programu CIA MKUltra.
Väčšina vládnych úradov so spravodajskou činnosťou
skúmala hypnózu ako nástroj
na vykonanie určitých tajných operácií.
Dr. Kline neskôr navštívil Chapmana vo väzbe
a stal sa súčasťou jeho tímu obhajcov.
Z dokumentov je jasné, že CIA sa pokúšala
vytvoriť agentov, nad ktorými by mali čo najväčšiu kontrolu.
Doteraz nebol odhalený pokus, ktorý by sa viac podobal vymývaniu mozgov.
CIA fascinovala predstava ovládania mysle
a niektorí verili, že sa podieľala na atentáte na Roberta Kennedyho.
Sirhán tvrdí, že si spomína, že bol v noci vraždy v hoteli.
Spomína si, že nalieval kávu peknej slečne,
a viac si už nepamätá.
Sirhán si spomína, že potom kráčal cez výklenok plný zrkadiel,
ktoré ho fascinovali.
Podľa obhajoby bol v istom hypnotickom tranze.
Sirhán si spomína, že ako prvé chcel Kennedymu podať ruku,
ale potom ho pohltil dav a on vytiahol zbraň.
Chapmanovo zvláštne správanie bezprostredne po streľbe na Lennona
zaujíma hlavného detektíva Rona Hoffmana najviac.
Bol sám?
Pracoval s ním niekto v úzadí?
Bolo to sprisahanie?
Všetky tieto otázky začali víriť hlavou mne aj všetkým ostatným.
Poslali sme na Havaj tím,
aby vyspovedali jeho súčasných priateľov a príbuzných.
Hovorili sme s jeho rodinou.
Našli sme každého, kto ho poznal, a hovorili sme s ním.
Väčšinu času bol veľmi tichý a bol veľmi dobrý pracovník.
Bol to tichý, inteligentný mladý muž.
Bol... Veľmi rozumný. Veľmi rozvážny.
V mnohom zostáva Chapmanov život veľkou záhadou.
Jeho priatelia, ktorí sa to ešte vždy snažia pochopiť,
sa stále pýtajú:
„Môže Mark Chapman, ktorého poznali posledné roky,
byť ten istý muž, ktorý je teraz obvinený z vraždy Johna Lennona?“
Chapman zostáva záhadou a médiá aj polícia sa snažia pochopiť ho.
Našli jedného z najbližších ľudí v nádeji, že zistia viac.
Popoludní postavili stráž
pred dvere bytu Chapmanovcov na 21. poschodí.
Chapmanova manželka, za slobodna Gloria Abová,
je údajne vnútri s priateľkou
a odmieta hovoriť s novinármi.
Prišli sme k dverám dnes o siedmej ráno,
než sem postavili stráž, a počuli sme plač.
Médiá ju úplne prevalcovali.
Potrebovala právnu pomoc a zavolala mi.
Myslel som, že bude najefektívnejšie, keď všetci novinári prídu naraz...
PRÁVNIK
...a dovolíme im položiť toľko otázok, koľko budú chcieť, a bude to za nami.
Ako fanúšička Beatles
smútim nad smrťou Johna Lennona a súcitím so žiaľom jeho manželky
Yoko a ich syna Seana.
Chcem len povedať, že ma veľmi mrzí, že sa to muselo stať
Yoko Ono a jej rodine a že jej manžel musel zomrieť.
Keď som ju počul povedať:
„Je veľká škoda, že musel zomrieť,“
nebol som si istý, či to bol Gloriin nešťastný výber slov.
Lebo nemusel zomrieť, keby tam Chapman nešiel a nezabil ho.
Nemyslím, že to značilo, že vedela o tom,
že zomrie.
Myslím, že v tom čase neprijala fakt,
že ho zabil jej manžel.
Gloria neurobila nič ani sa nijakým spôsobom nezúčastnila
na jeho ceste, ktorým by akokoľvek vedome
podporila Markovo konanie.
Stále sa držala priamočiareho,
vecného vyjadrovania.
Čakal by som viac emócií.
Myslím, že taká jednoducho je.
Som kresťanka a verím, že odpustenie patrí medzi najdôležitejšie veci.
Vždy som sa považovala za človeka ochotného odpúšťať.
Gloria zodpovedala otázky novinárov,
ale niektoré aspekty jej vzťahu s Chapmanom zostali neodhalené.
Povedala mi, že potom, ako sa vzali, Chapman
začal piť a dokonca ju viackrát udrel.
A potom sa prestal o seba starať a bol mimo.
Preto začala vážne pochybovať o jeho duševnom zdraví.
V New Yorku psychiatrička doktorka Naomi Goldsteinová
dospela k záveru, či je Chapman spôsobilý čeliť súdnemu procesu.
Procesná spôsobilosť je definovaná ako spôsobilosť
porozumieť obvineniam voči nemu a spolupracovať pri vlastnej obhajobe.
Nepovedal ani zďaleka nič psychotické.
Žiadne dôkazy o halucináciách či mylných predstavách.
Záverečné hodnotenie: procesne spôsobilý.
Ustúpte, ľudia. No tak, ľudia. Ustúpte. No tak.
Pred procesom nálada proti Chapmanovi
zmenila žiaľ verejnosti na hnev.
VYHRÁŽKY SMRŤOU PRÁVNIKOVI
Prečo ste odstúpili, pán Adlerberg?
Bolo to priveľa aj na jeho právnika.
Telefonáty od bláznov, vyzvedačov.
Celý deň mi vyzváňajú telefóny.
Mám pocit, že za daných okolností
nemôžem zastupovať tohto muža čo najlepšie.
Ustúpte.
PSYCHIATRIA
Museli sme predpokladať,
že mnohí ľudia by ho radi napadli,
lebo sme mali jedinca, ktorý práve zastrelil člena Beatles.
Museli sme preňho nájsť čo najbezpečnejšie miesto v našom systéme
a cez noc sa rozhodlo, že to bude
väzenská nemocnica na Rikers Island.
Po vyhrážkach smrťou včera
presunuli Marka Chapmana z nemocnice Bellevue.
Väznica Rikers Island je na East River,
dostupná len po moste,
a je pomerne vzdialená vzhľadom na to, že je v New Yorku.
Takéto izolované miesto bolo ideálne pre niekoho ako Chapman.
Uprostred narastajúcej nenávisti
vstúpil do pozornosti mladý a relatívne neskúsený právnik.
37-ročného Jonathana Marksa
sa dnes ráno spýtali, či sa ujme prípadu.
Novinárom povedal, že nevidel dôvod odmietnuť.
Mnoho ľudí pociťuje voči Chapmanovi hnev
a vy ho budete zastupovať...
Aký máte z toho pocit?
Neviem si predstaviť, že niekto, kto cíti hnev voči pánovi Chapmanovi,
by si ho vybil na mne.
Som len právnik, ktorý zastupuje klienta.
Na pomoc s veľkým prípadom
si Marks najal mladého právnika Davida Suggsa.
Z môjho pohľadu
niet pre právnika väčšej výzvy...
ČLEN CHAPMANOVHO PRÁVNEHO TÍMU
...ako obhajovať nepopulárneho obvineného z trestného činu.
Ale nebolo pochýb, že sme cítili tlak.
Už som pracoval na mnohých ostro sledovaných prípadoch.
Ale ukázalo sa, že toto bola iná škola
oproti prípadom, na ktorých som pracoval.
V príprave na proces
tím obhajcov začal Chapmana navštevovať vo väzení.
Je nedeľa
a prišiel som na Rikers Island
za Markom Chapmanom.
Nahrávali si všetky rozhovory s ním.
Som ozaj šťastný,
že vás zastupujem.
Tieto rozhovory dosiaľ neboli zverejnené.
Sľubujete, že...
Spýtam sa to len raz a znovu už nie.
Dotiahnete to so mnou do konca?
Sľubujem.
Môžete sa to spýtať, koľkokrát chcete.
Bolo to zvláštne, lebo v jednu chvíľu sme s ním hovorili
a pôsobil úplne normálne.
A potom, bum!
V ďalšej chvíli mu z úst vypadlo
niečo úplne nečakané
a uvedomil som si: „Och, áno, je šialený.“
Povedzte mi, čo sa stalo.
Toto je bláznivá myšlienka.
Myslel som, že sa na niekoho zmením, keď niekoho zabijem.
Na koho?
Poznáte Kto chytá v žite?
- Áno. Áno. - Tú knihu som mal so sebou, viete?
Myslel som si, že sa zmením na postavu z tej knihy.
Teraz si uvedomujem, že...
Na koho ste si mysleli, že sa zmeníte?
Holdena Caulfielda.
Myslel si, že sa doslova zmení na Holdena Caulfielda,
postavu v knihe Kto chytá v žite.
Že sa zmení z celkom zavalitého,
mladého muža na vysokého, štíhleho tínedžera.
Nesprával sa racionálne.
Nešlo o to, či to spravil. Jednoznačne zastrelil Lennona.
Nepokúsil sa utiecť.
Otázkou bolo:
„Aký bol jeho duševný stav v čase, keď spáchal tento zločin?“
Naším zámerom bolo dokázať porote, že tento muž bol v podstate
duševne chorý a v dôsledku toho dosiahnuť...
psychiatrickú starostlivosť a nie, viete,
trest s vo väzení.
Prokuratúra však neprijala obhajobu Chapmana pre nepríčetnosť.
Ak niekto trpí takou vážnou duševnou chorobou...
ŠTÁTNY PROKURÁTOR
...že vezme zbraň a myslí si, že je to banán,
na tom by sa dala postaviť obhajoba pre nepríčetnosť.
Z nášho pohľadu netrpel duševnou poruchou.
Vedel, čo robí, mal zbraň a použil ju na to, na čo je určená.
A vedel, že spravil niečo zlé,
lebo po vražde počkal na príchod polície.
TRESTNÝ SÚD
Čo bude psychiater skúmať?
- Kedy? - Čo a prečo?
A prečo?
Preskúma jeho psychický stav v čase činu.
Chapmanov hlavný právnik Jonathan Marks
odhalil nového, kontroverzného člena tímu.
Vybral som najlepšieho.
Kto to je?
Nie je Milton Kline hypnotizér?
Milton Kline je klinický psychológ
a využíva hypnózu ako diagnostický nástroj.
Najal bývalého poradcu
programu CIA na kontrolu mysle, Dr. Miltona Klina.
Môžete ľudí vycvičiť, aby využívali zbrane bezhlavo.
PSYCHOLÓG A PORADCA CIA
Môžete vycvičiť ľudí, aby zabíjali bez pocitov,
bez myšlienok, bez zaváhania, bez obáv.
Mark, toto je Dr. Milton Kline.
Máte sa, Mark? Teší ma.
Ak sa za vraždou ukrývajú iné aspekty,
Dr. Kline dúfa, že hypnóza ich odhalí.
Chcem od vás, Mark,
aby ste sa uprene pozerali na strop.
Pomaly a jemne zatvárajte oči.
Začnite si uvoľňovať celé telo
od temena cez celé telo nadol až po končeky prstov na nohách.
Cítite sa stále viac a viac uvoľnený.
Ste stále viac a viac uvoľnený.
Som v zvláštnom stave.
Som veľmi uvoľnený.
Účinkuje to, že?
Skúste si vizualizovať to miesto.
- Miesto činu? - Áno.
Dobre. Sedel som tam a zaparkovalo auto.
A vedel som, že bolo jeho, tak som povedal: „Je to tu.“
Dvere sa otvorili. Vystúpila Yoko a zakýval som jej.
A potom vystúpil on.
Pozrel som sa na Johna. Prešiel okolo.
Vtedy som vyšiel od obrubníka,
prešiel som asi dve metre, otočil som sa mu čelom,
vytiahol som zbraň z vrecka,
namieril som naňho
a vystrelil som.
Všetkých päť nábojov.
Potom ma vzali preč a povedal som:
„Ja chytám v žite.“
Spomínate si, ako ste sa cítili? Len vaše pocity.
Akoby som to nebol ja, ale bol som tom ja.
Urobil som to a pamätám si to.
A v ktorej časti mysle ste dospeli k tomu rozhodnutiu?
Bol to spor.
Časť zo mňa to nechcela, časť áno.
Pamätám si len hlas v mojej hlave,
ktorý hovoril: „Urob to, urob to, urob,“ keď prechádzal okolo mňa.
A spravil som to.
Teraz máme desať minút na tichú modlitbu, ako požiadala Yoko Ono,
- za Lennonovu dušu. - Dámy a páni...
Prosím, vypnite si rádiá.
Prerušte, prosím, akýkoľvek predaj.
Rozjímajte potichu.
Všetci sa pomodlime. Ďakujem.
Chapman sa pripravoval na proces
a tisíce ľudí sa zišli na smútočnom zhromaždení za Lennona v Central Parku.
Jeden účastník sledoval nedávne udalosti mimoriadne pozorne.
Volá sa John Hinckley Jr.
Tiež má knihu Kto chytá v žite.
A chystá sa zastreliť prezidenta Spojených štátov.
UVIDÍTE
Chapman tvrdí, že je nevinný zo streľby z dôvodu nepríčetnosti.
Nariadil mu to Boh.
Je vinný, lebo neverím v nevinu pre nepríčetnosť alebo čokoľvek.
Nebol duševne chorý.
Jeho zámerom bolo presláviť sa.
MUŽ, KTORÝ ZASTRELIL LENNONA
Za iných okolností by ho súdili ako duševne chorého človeka.
Zastrelil nesprávneho.
Preklad titulkov: Monika Sitarčíková